armvectores/hy_wikipedia_2023 huggingface dataset:
Նեմեսիս (դիցաբանություն)

Նեմեսիս (հին հունարեն՝ Νέμεσις), հունական դիցարանի վրեժի թևավոր աստվածուհին, որը պատժում էր նրանց, ովքեր խախտում էին բարոյական և հասարակական նորմերը։ Նյուկտի և Կրոնի դուստրը (ըստ նախնական տարբերակի) կամ Օկեանի դուստրը, իսկ ըստ որոշ այլ տարբերակների՝ Ֆեմիդայի և Զևսի դուստրը։ Երբեմն համարվել է նաև փերի։ Հիշատակվել է «Ոդիսական»-ում, բայց ոչ անձնավորված։
Որոշ առասպելների համաձայն՝ Նեմեսիսը համարվել է Հեղինեի մայրը (հայրը՝ Զևսը)։ Ըստ Ստասինի՝ Նեմեսիսին փորձում էր տիրանալ Զևսը, որը նրան հետապնդում էր թե ցամաքում, թե ջրում, որտեղ և նա դարձավ ձուկ։
Ըստ Եվրիպիդեսի՝ Ափրոդիտեն Զևսի խնդրանքով դառնում է արծիվ և հետապնդում գերագույն աստծուն, որը դարձել էր կարապ։ Նեմեսիսը պաշտպանում է կարապին՝ դնելով ծնկներին, ապա քնում է։ Քնած ժամանակ Զևսը տիրանում է Նեմեսիսին։ Ըստ առասպելի՝ Նեմեսիսը դառնում է սագ և ձու ածում, իսկ կարապին և արծվին Զևսը դարձնում է համաստեղություններ։.
Այդ ձուն հետագայում կամ գտնում է Լեդան, կամ հովիվն է տալիս նրան, կամ էլ լքված է եղել Հերմեսի կողմից։ Այդ ձվից էլ հետագայում սերվել են Հեղինեն և Դիոսկուր եղբայրները։
Առասպելի որոշ տարբերակների համաձայն՝ Զևսը Լեդայի ամուսինն էր, իսկ Նեմեսիսը համարվում է աստվածացած Լեդան (Լեդան մահից հետո դարձել է Նեմեսիս)։ Ըստ առասպելի՝ Նեմեսիսը Ֆեմիդայի և Զևսի դուստրն է։
Նեմեսիսի տաճարը գտնվում է Ռամնուտում, նրա արձանը կերտել է Ֆիդիասը։ Նա պատկերված է սանձող (կշեռք, սանձ), պատժող (թուր կամ մտրակ), արագության (թևեր, ռազմակառք՝ լծված գրիֆներով) գործիքներով։ Նեմեսիսի կշեռքը հաճախ համարվել է Կշեռք համաստեղության նախատիպը։
Նեմեսիսը հիշատակվում է սիրային բանաստեղծություններում, նրան նվիրված են մի շարք օրհներգեր, Կրատինի «Նեմեսիս» կատակերգությունը։
Հին Հռոմում պաշտվում էր բանակի կողմից և համարվում էր գլադիատորների հովանավորը։
Նեմեսիսի անունով է կոչվում Նեմեսիս աստերոիդը՝ բացահայտված 1872 թ., ինչպես նաև Նեմեսիսի Արև գերաստղը։


== Ծանոթագրություններ ==
Պոլիգամիա

Պոլիգամիա (հուն․՝ πολύς - «բազմակի» և γάμος - «ամուսնություն» բառերից), ամուսնության տեսակ, երբ ամուսնացող կողմերից մեկը կարող է ունենալ մեկից ավելի հակառակ սեռի ամուսնական զույգ։ Ունի երկու տեսակ՝ պոլիգինիա, երբ տղամարդը ունի մեկից ավելի կին և և պոլիանդրիա՝ երբ կինը ունի մեկից ավելի ամուսիններ։
Ներկայումս բազմաթիվ քաղաքակիրթ և ժողովրդավարական ռեժիմ ունեցող երկրներում արգելված է բազմակնությունը։ Բայց կան երկրներ, որտեղ ընդունված է այդ երևույթը, որոնց թվին են դասվում մուսուլմանական երկրները, Աֆրիկյան մի շարք երկրներ։
Մամենդորֆ

Մամենդորֆ (գերմ.՝ Mammendorf), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրստենֆելդբրուկի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 4593 մարդ։
Համայնքը զբաղեցնում է 21,21 կմ² տարածք։ Փոստային ինդեքսը՝ 82291։ Համայնքի բնակչության լեզուն համարվում է գերմաներենը։


== Արտաքին հղումներ ==
Պաշտոնական կայք
Լեսկի (այլ կիրառումներ)

Լեսկի, կարող է վերաբերել՝

Լեսկի - գյուղ, Ուկրաինայի Ժիտոմիրի մարզի Վոլոդարսկ-Վոլինկիի շրջանում
Լեսկի - գյուղ, Ուկրաինայի Ժիտոմիրի մարզի Օլևսկի շրջանում
Լեսկի - գյուղ, Ուկրաինայի Խմելնիցկիի մարզի Բելոգորսկի շրջանում
Լեսկի - գյուղ, Ուկրաինայի Կիրովոգրադի մարզի Նովոուկրաինկայի շրջանում
Լեսկի - գյուղ, Ուկրաինայի Վոլինի մարզի Վլադիմիր-Վոլինի շրջանում
Ալոսաինա

Ալոսաինա (իսպ.՝ Alozaina), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե լաս Նիվես շրջանում։ Տարածքը կազմում է 34 կմ2։ Բնակչությունը՝ 2244 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Asociación Cultural Banda de Música de Alozaina. Archived 2019-01-02 at the Wayback Machine.
Junta de Andalucía (SIMA) Archived 2005-04-05 at the Wayback Machine.
Web
Ayuntamiento de Alozaina
Wikanda
(5611) 1943 DL

(5611) 1943 DL, աստերոիդ աստերոիդների հիմնական գոտում։ Հայտնաբերվել է 1943 թվականի փետրվարի 26-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,595316 ա. մ., առավելագույնը մոտենում է 2,2476 ա. մ. հեռավորության վրա և հեռանում 2,943 ա. մ.։ Արեգակի շուրջ մեկ ամբողջական պտույտ է կատարում 1527,16 երկրային օրվա ընթացքում, իր ուղեծրով շարժվելով միջինում 0,235732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5611) 1943 DL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Iron Horse

Iron Horse («երկաթե ձի», հեծանիվ(անգլ.)), բլյուգրաս նվագող խումբ ԱՄՆ Ալաբամա նահանգի Քիլեն քաղաքից։ Նրանք հայտնի են դարձել ռոք ու մետալ ժանրի երգերի քավեր տարբերակների կատարումներով, մասնավորապես Metallica խմբի երգերի քավերների կատարումներով։ Խումբը կազմված է 4 անդամից։ 2009 թվականի հոկտեմբերին խումբը թողարկել է իր օրիգինալ նախագիծը՝ «Small Town Christmas»


== Պատմություն ==
Խմբի արմատնեը գալիս են դեռևս 1970-ական թվականներից, երբ Թոնի Ռոբերտսոնն ու Ռիկի Ռոջերսը եղել են «The Next in Line» հայտնի խմբի անդամներ։ Տարիներ անց՝ խմբի մի քանի կազմեր փոխելուց հետո, Թոնի Ռոբերտսոնի Վենս Հենրիի ու Ռիկի Ռոջերսի ջանքերով կազմավորվեց ներկա խումբը Jake Landers Band-ի կազմում։ 2003 թվականի հունվարին Էնթոնին սկսեց նվագել բանջո, ինչից հետո ձևավորվեց Iron Horse խմբի ներկայիս կազմը։


== Սկավառակագրություն ==


=== Ալբոմներ ===
Ridin' Out The Storm
New Tracks
Small Town Christmas (New, all original Christmas songs)
Horse & Pen — Released 2011


=== Հիշատակի ալբոմներ ===
Fade to Bluegrass: The Bluegrass Tribute to Metallica
Black and Bluegrass: A Tribute to Ozzy Osbourne
Take Me Home: The Bluegrass Tribute to Guns N Roses
Fade to Bluegrass: The Bluegrass Tribute to Metallica, Vol. 2
Pickin' on Modest Mouse: A Bluegrass Tribute to Modest Mouse, «Something You’ve Never Heard Before»
The Bluegrass Tribute to The Shins
Whole Lotta Bluegrass: A Bluegrass Tribute to Led Zeppelin
Birth, Death, Blue, Grass: A Bluegrass Tribute to Black Label Society
Strummin' With The Devil: The Southern Side of Van Halen (Two tracks on a multi-artist compilation)
The Bluegrass Tribute to Classic Rock (Collaboration with Corn Bread Red)
The Gospel According to Hank Williams
A Boy Named Blue: A Bluegrass Tribute to Goo Goo Dolls


=== Քավերներ ===
The Unforgiven — Metallica
Nothing Else Matters — Metallica
Enter Sandman — Metallica
Hero Of The Day — Metallica
Fade To Black — Metallica
One — Metallica
Ride the Lightning — Metallica
Wherever I May Roam — Metallica
Fuel — Metallica
The Four Horsemen — Metallica
Master Of Puppets — Metallica
The Thing That Should Not Be — Metallica
Memory Remains — Metallica
Creeping Death — Metallica
For Whom The Bell Tolls — Metallica
Harvester Of Sorrow — Metallica
To Live Is To Die — Metallica
Sad But True — Metallica
Frantic — Metallica
Welcome Home (Sanitarium) — Metallica
Paranoid — Black Sabbath
I Love Rock'n'Roll — Joan Jett
Numb - Linkin Park
Somewhere I Belong - Linkin Park
In the End - Linkin Park


=== Խմբի մասնակիցներ ===
Վենս Հենրի - կիթառ, վոկալ, տենոր
Էնթոնի Ռիչարդսոն - բանջո, բարիտոն և բաս վոկալ
Ռիկի Ռոջերս - բաս, բարիտոն և վոկալ
Թոնի Ռոբերտսոն - մանդոլին, տենոր


== Ծանոթագրություններ ==


== Արտաքին հղումներ ==
Խմբի պաշտոնական կայք
Հունգարացիները Սերբիայում

Հունգարացիները Սերբիայում, Սերբիայի Հանրապետության ազգային խոշոր փոքրամասնություններից մեկը։


== Թվակազմ ==
Մարդկանց ընդհանուր թիվը կազմում է 293 299 մարդ, կամ երկրի բնակչության 3,9 % (ըստ 2002 թվականի մարդահամարի տվյալների)։ Այն համարվում է սփյուռքում գտնվող հունգարացիների մեծությամբ 5-րդ գաղթօջախը։ Թվակազմով այն զիջում է միայն ԱՄՆ-ի, Ռումինիայի, Սլովակիայի և Կանադայի օջախներին։ Հաշվի առնելով, որ ԱՄՆ-ի և Կանադայի հունգարացիները ցրված են տարաբնակեցված և մեծ մասամբ ձուլված են, սերբական հունգարացիները փաստացի համարվում են հունգարական գաղթօջախներից մեծությամբ և նշանակությամբ երրորդը աշխարհում, թեպետ նրանց թիվը անշեղորեն ընկնում է։
Ժամանակակից Սերբիայում հունգարացիները խտացած են հյուսիսային Վոևոդինա ինքնավար մարզում, տարածքում, որն անմիջականորեն սահմանակցում է Հունգարիային, այդ իսկ պատճառով ավելի ճիշտ է այ դիտարկել որպես հունգարական իրրեդենտ, այլ ոչ թե սփռյուռք։
Մինչև 1920 թվականը հունգարացիները գերմանական փոքրամասնության հետ զբաղեցրել են երկար ժամանակ Ավստրո-Հունգարիայի իշխանության տակ գտնվող Վոևոդինայի ազգային փոքրամասնությունների աստիճանակարգի ամենաբարձր հորիզոնականները։ Վոևոդինայի ինստիտուցիոնալ հունգարականացումը հանգեցրել է նրան, որ հունգարացիների մասը և թվաքանակն սկսել է աճել երկրի այլ շրջաններից հունգարացիների արտահոսքի, ինչպես նաև տեղի սերբերի և գերմանացիների ձուլման պատճառով։ 1910 թվականի մարդաքանակի արդյունքներով սերբերը կազմել են Վոևոդինայի բնակչության ընդամենը 33,8 %, հունգարացիները՝ 28,2 %, գերմանացիները՝ 21,4 %։ 1920 թվականից հետո (Տրիանոնի հաշտության պայմանագիր) հունգարացիները ակտիվորեն արտագաղթել են երկրից, ծնելիությունն ընկել է, իսկ ձուլումն այլ ազգերի հետ դադարել է։
Երկրորդ համաշխարհային պատերազմից անմիջապես հետո հունգարացիների թիվը Սերբիայում բավականին նշանակալի էր։ 1948 թվականի մարդահամարի տվյալներով Սերբիայում ապրում էին 433,7 հազար հունգարացիներ (Վոևոդինայում՝ 428,9 հազար)։
1991-ից 2011 թվականների ընթաքում Սերբիայում հունգարացիների թիվը 340,8 հազարից կրճատվել է 253,899 մարդու, այսինքն մոտ 87 հազար մարդով (կամ 27 %-ով)։ Նրանց մասնաբաժինը Վոևոդինայի բնակչության կազմում այդ տարիներին 16,9 %-ից իջել է 13,0 %-ի։
Հունգարացիները Սերբիայում իրենց վրա զգում են սերբական մշակույթի և լեզվի մեծ ազդեցությունը։ Նրանց ոչ պաշտոնական մայրաքաղաքը համարվում է Սուբոտնիցա քաղաքը, որտեղ նրանք կազմում են բնակչության 38 %-ը։


=== Հունգարական փոքրամասնության ազգային խորհուրդ ===
2014 թվականի հոկտեմբերին տեղի են ունեցել հունգարական փոքրամասնության ազգային խորհրդի ընտրություններ։


== Հայտնի անձինք ==
Զոլտան Դանի՝ ՀՕՊ զորքերի հունգարացի գնդապետ։
Ալբերտ Նադ՝ հարավսլավացի ֆուտբոլիստ։


== Ծանոթագրություններ ==


== Արտաքին հղումներ ==
Հունգարացի բնակչությունը Վոևոդինայի տարածքում 1880-ից 1991 թվականների ընթացքում
[1]
Wunschkind

Wunschkind, գերմանական Oomph! ռոք-խմբի չորրորդ ալբոմն է, որը թողարկվել է 1996 թ. հոկտեմբերի 28-ին Dynamica լեյբլի կողմից։ Խմբի միակ ալբոմն է, որից սինգլ չի թողարկվել։


=== Երգացանկ ===
Born-Praised-Kissed
Wunschkind
You’ve got it
Down in this hole
Wälsungenblut
Krüppel
My Soubrette
Mind over matter
Filthy Playground
I.N.R.I vs. Jahwe
Song for whoever
Der Alptraum der KindheitՆոր թողարկումBorn-Praised-Kissed
Wunschkind
You’ve got it
Down in this hole
Wälsungenblut
Krüppel
My Soubrette
Mind over matter
Filthy Playground
I.N.R.I vs Jahwe
Song for whoever
Der Alptraum der Kindheit
Krüppel (Urteil Mix)
I.N.R.I. vs. Jahwe (Dies Irea Mix)


=== Ձայնագրումը կատարել են ===
Դերո - վոկալ, հարվածային գործիքներ
Ֆլյուքս - կիթառ, սեմպլներ
Քրափ - կիթառ, ստեղնային


=== Արտաքին հղումներ ===
darklyrics.com
discogs.com
Կոլյա Սերգա

Կոլյա Սերգա (ռուս.` Коля Серга, մարտի 23, 1989(1989-03-23), Չարկասսի, Ուկրաինա), ուկրաինացի երաժիշտ, դերասան և հաղորդավար։ Հայտնի է դարձել 2011 թվականի երիտասարդական «Նոր ալիք» մրցույթին մասնակցելու շնորհիվ։ «Նոր ալիք»-ում ներկայացրել է Ուկրաինան։


== Կենսագրություն ==
Կոլյա Սերգան ծնվել է 1989 թվականի մարտի 23-ին Ուկրաինայի Չերկասսախ քաղաքում։ Հետագայում ընտանիքի հետ միասին տեղափոխվում է Օդեսա, որտեղ էլ ապրում է մինչ օրս։ Դպրոցում վարում էր ակտիվ կյանք։ 2006 թվականին ընդունվում է Օդեսայի Պետական Էկոլոգիական համալսարան։ Մասնագիտությունը` անձնակազմի կառավարման մենեջեր։ Որպես հաղորդավար մասնակցել է «Орел и решка» նախագծում։


== Ծանոթագրություններ ==
(1481) Թյուբինգիա

(1481) Թյուբինգիա (անգլ.՝ Tubingia), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,017577 ա. մ., առավելագույնը մոտենում է 2,8783 ա. մ. հեռավորության վրա և հեռանում 3,1568 ա. մ.։ Արեգակի շուրջ մեկ ամբողջական պտույտ է կատարում 1914,64 երկրային օրվա ընթացքում, իր ուղեծրով շարժվելով միջինում 0,188025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1481) Թյուբինգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Բերնար (Էն)

Սեն Բերնար (ֆր.՝ Saint-Bernard), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տրևու կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01339։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևմուտք՝ Լիոն քաղաք, 24 կմ է և 55 կմ հարավ-արևմուտք Բուրկ ան Բրեսից։
Կոմունայի տարածքում հոսում է Սոնա գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1375 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 866 մարդկանցից 619-ը տնտեսապես ակտիվ են եղել, 247-ը `պասիվ (ակտիվության ցուցանիշը` 71,5% է, 1999 թվականին՝ 70,3%)։ 619 ակտիվ բնակիչներից աշխատել են 590-ը (313 տղամարդ, 277 կին), գործազուրկ է եղել 29 մարդ (13 տղամարդ և 16 կին)։ 247 պասիվներից 89 հոգի եղել են աշակերտ կամ ուսանող, 100-ը՝ թոշակառու, 58 պասիվ են եղել այլ պատճառներով։


== Տեսարժան վայրեր ==
Սեն Բերնարի դղյակ


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Սեն Բերնար» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-03 
«Սեն Բերնար» (ֆրանսերեն)։ cassini.ehess.fr։ Վերցված է 2014-06-03
Հակոբ Աթոյան

Հակոբ Թադևոսի Աթոյան (հունիսի 12, 1895(1895-06-12), Իգդիր - հոկտեմբերի 5, 1937(1937-10-05)), հայ ռազմական գործիչ։


== Կենսագրություն ==
Ծնվել է 1895 թվականին Իգդիրում։ Ավարտել է տեղի ծխական դպրոցը, երկդասյան երկրագործական ուսումնարանը և Երևանի երկամյա ուսուցչական դասընթացները։ 1917 թ.-ին հեղափոխական աշխատանք է տարել Ալեքսանդրապոլի կայազորում, ընտրվել գնդի կոմիտեի անդամ։ 1920 թվականին Երևանում մասնակցել է Մայիսմեկյան ցույցերին։ Եղել է Հայաստանի կարմիր բանակի գնդի կոմիսար, ապա՝ հրամանատար։
1925-28 թվականներին սովորել է Ֆրունզեի անվան ռազմական ակադեմիայում (Մոսկվա)։ Մասնակցել է Սարդարապատի ճակատամարտին, այնուհետև՝ Ռուսաստանում ընթացող Քաղաքացիական պատերազմին։ Եղել է Կարմիր բանակի Հայկական գնդի կոմիսար, ապա՝ հրամանատար։ 1931 թվականին նշանակվել է Հայկական 76-րդ լեռնահրաձգային դիվիզիայի շտաբի պետ, հրամանատար-կոմիսար։
Ընտրվել է ՀԿԿ կենտկոմի, Անդրկովկասյան Ֆեդերացիայի, ՀԽՍՀ և ԽՍՀՄ կենտգործկոմների անդամ։
Անհիմն բռնադատվել է 1937 թ.-ին, հետմահու արդարացվել։
ԽՍՀՄ Մինիստրների սովետը Աթոյանին հետմահու շնորհել է գեներալ–մայորի կոչում։
Հանդես է եկել հրապարակումներով, օգտագործել է Ա., Հ. Ա. ծածկանունները։


== Պարգևներ ==
Պարգևատրվել է Կարմիր դրոշի, Կարմիր աստղի և Հայկական ԽՍՀ Աշխատանքային կարմիր դրոշի շքանշաններով։


== Հիշատակ ==
Աթոյանի անունով է կոչվում Երևանի Էրեբունի վարչական շրջանի փողոցներից մեկը։


== Ծանոթագրություններ ==


== Գրականություն ==
Դիվիզիայի հրամանատար Աթոյան / Գ. Օգանեզով. - Երևան։ Հայաստան, 1973. - 121 էջ։
Ժոլտովսկու տուն Լենինի պողոտայում

Ժոլտովսկու տուն Լենինի պողոտայում (ռուս.՝ Дом Жолтовского на Ленинском проспекте), բնակելի տուն Մոսկվայում, որը գտնվում է Լենինի պողոտա, 11 հասցեով։ Կառուցվել է 1940-1949 թվականներին, ճարտարապետներ՝ Ի. Վ. Ժոլտովսկի, Գ. Ա. Զախարով, Զ. Չեռնիշով։


== Պատմություն ==
Շենքը սկսել է կառուցվել 1940 թվականին՝ Ալեքսեյ Շչուսևի նախագծած բնակելի համալիրի շարունակության տեղում, որի հարավային մասն արդեն կառուցված էր (տուն № 13)։ Այն իրենից ներկայացնում է ըստ էության տուփ, որը զարդարված է վերածննդի ոճով։ Տունը պսակում է քիվը, որը միաժամանակ ծանր տպավորություն չի թողնում և, միևնույն ժամանակ, լավ ավարտում է մեծ ճակատը։ Ճակատը զարդարում են դեկորատիվ ներդիրները։ Ստորին մասն արտաքնապես ավելի ծանր է և մուգ, քան վերինը։ 8-հարկանի շենքը շատ լայն է՝ 19 մետր։ Տանը կա 196 բնակարան. նրանցից յուրաքանչյուրը բավական մեծ է, իսկ տարբեր մանրամասները (դռների, պատուհանների շրջանակները, դռների բռնակները, փականները, երեսկալները և պատի քիվերը) ձևավորված են դասական ոճով։
1950 թվականին այս շենքը ստեղծելու համար ճարտարապետներին շնորհվել է Ստալինյան մրցանակ։ Այստեղ ապրել են խորհրդային տնտեսագետ Եվգենի Վարգան (պատին կա հուշատախտակ), երկրաբան, ԽՍՀՄ ԳԱ ակադեմիկոս Նիկոլայ Շատսկին։


== Ծանոթագրություններ ==


== Գրականություն ==
Рогачев А. В. Проспекты советской Москвы. История реконструкции главных улиц города. 1935—1990 гг.. — М.: Центрполиграф, 2015. — 448 с. — ISBN 978-5-227-05721-1
Կոնսևրյո

Կոնսևրյո (ֆր.՝ Concevreux) համայնք Ֆրանսիայում, Պիկարդիա մարզի Էնա գավառում։ Մտնում է Հինիկուր կանտոնի կազմի մեջ։ Հանդիսանում է Լան (շրջան) շրջանը։
Համայնքի INSEE կոդ՝ 02208։


== Բնակչություն ==
Համայնքի բնակչությունը 2011 թվականին կազմում էր 259 մարդ։


== Տնտեսություն ==
2011 թվականի տվյալներով 163 աշխատունակ տարիքի մարդկանցից (15-64 տարեկան) 137-ը տնտեսապես ակտիվ էին, 26-ը անգործունակ (ակտիվության ցուցանիշը 84,0 %, 1999 թվականին եղել է՝ 69,5 %)։ 137 աշխատունակ բնակիչներից 127-ը աշխատում էին (69 տղամարդ և 58 կին), անաշխատանք էին 10-ը (5 տղամարդ և 5 կին)։ 26 անգործունակ մարդկանցից 6-ը աշակերտներ կամ ուսանողներ են, 10-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կոնսևրյոի վիճակագրության ազգային ինստիտուտ (ֆր.)
Բրոդի (քաղաք, Ուկրաինա)

Անվան այլ կիրառումների համար տե՛ս՝ ԲրոդիԲրոդի (ուկրաիներեն՝ Броди), քաղաք Ուկրաինայի Լվովի մարզի Բրոդիի շրջանում, շրջկենտրոն։ Բնակավայրը նախկինում նաև անվանվել է Լյուբիչ։
2001 թվականի տվյալներով Բրոդի քաղաքում բնակվում էր մոտ 23 200 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հակոբ Տիրոյան

Հակոբ Տիրոյան (ապրիլի 23, 1863(1863-04-23), Կարին, Օսմանյան կայսրություն - հուլիսի 29, 1933(1933-07-29), Բուդապեշտ, Հունգարիայի Թագավորություն), հայ բնագետ, մանկավարժ, բանասեր, գրող։
Աթանաս Տիրոյանի եղբայրը։


== Գործունեություն ==
1884 թվականից՝ Վենետիկի Մխիթարյան միաբանության անդամ։ Բնագիտություն և պատմություն է դասավանդել Մուրատ–Ռափայելյան վարժարանում, Տրապիզոնում, Պոլսում։ 1897 թ. Վենետիկում հրատարակել է «Համառոտ դասագիրք ընդհանուր պատմութեան» Ա և Բ հատորները։ Ուշագրավ է «Ուսումն բնական և բնաբանական գիտությանց» պատկերազարդ դասագիրքը, ուր քննարկված են ֆիզիկայի, քիմիայի, երկրաբանության և կենսաբանության հարցեր։ 1919 թ. Վենետիկում հրատարակված «Ուսումնական հավաքածոյք»-ը հանրաճանաչ բնագետների աշխատություններից վերցրած ծաղկաքաղ–քրեստոմատիա է։ Տիրոյանը կազմել է նաև «Արջառաբանություն», «Հավաբուծություն», «ճագարաբուծություն» ձեռնարկները։ Զբաղվել է գրական թարգմանությամբ։
Տիրոյանի «Խաղամոլը» թատերգության նյութը վերցված է Դոնի Ռոստովի հայոց կյանքից։


== Ծանոթագրություններ ==
Բալկանտուրիստ

«Բալկանտուրիստ» (բուլղար․՝ Балкантурист), Բուլղարիայի տուրօպերատորններից ամենահինն է․ հիմնադրվել է 1948 թվականի հունվարի 6-ին՝ որպես պետական կառավարման մենաշնորհ այն ժամանակվա Բուլղարիայի Ժողովրդական Հանրապետությունում (1946-1990)։ 1995 թվականին սեփականաշնորհվել է և շարունակել է գոյություն ունենալ 1989 թվականի շուկայական տնտեսության պայմաններում։


== Պատմություն ==


=== Հիմնադրում ===
Բալկանտուրիստը հիմնադրվել է որպես տնտհաշվարկային ձեռնարկություն, որը Գեորգի Դիմիտրովի կառավարության ժամանակ Երկաթուղային հաղորդակցության նախարարության մաս էր կազմում։ 300 միլիոն լեվա նախնական կապիտալով, դրա առաջնային ծառայությունն էր փոխհատուցել Բուլղարիայում Չեխոսլովակիայի ձեռնարկություններին, որոնք ազգայնացվել էին 1944 թվականի Բուլղարիայի պետական հեղաշրջումից հետո, Չեխոսլովակիայի քաղաքացիներին արձակուրդներ առաջարկելով Բուլղարիայի սևծովյան ափին։ Այս գաղափարը Չեխոսլովակիայի առաջնորդ Կլեմենտ Գոտվալդինն էր, քանի որ Երկրորդ համաշխարհային պատերազմից հետո Բուլղարիան ի վիճակի չէր ֆինանսապես փոխհատուցել Չեխոսլովակիայի կողմից իրեն պարտադրված ռազմատուգանքը։


=== Սոցիալիստական ժամանակաշրջան ===
Հաջորդ տասնամյակների ընթացքում «Բալկանտուրիստն» աստիճանաբար ընդլայնեց իր բիզնեսը՝ ներառելով Բուլղարիայի լեռնային և մշակութային տուրիզմը, ինչպես նաև սպասարկելով  Արևելյան բլոկի այլ երկրների զբոսաշրջիկներին․ Չեխոսլովակիայից բացի ներառելով Խորհրդային Միությունը, Արևելյան Գերմանիան, Լեհաստանը, Հունգարիան, Ռումինիան։ Բալկանտուրիստը մեծ դեր խաղաց պլանային ծովափնյա հանգստավայրերի ստեղծման գործում, ինչպիսիք են Golden Sands- ը և Sunny Beach- ը, իսկ Բուլղարիայի միջազգային զբոսաշրջության քաղաքականությունը՝ որպես շահավետ ճյուղ, ոգեշնչեց մյուս սոցիալիստական երկրներին, ինչպիսիք են Հարավսլավիան և Ռումինիան, զարգացնել իրենց սեփական ծովափնյա հանգստավայրերը։


=== Հետսոցիալիստական ժամանակաշրջան ===
1989 թվականին տեղի ունեցած ժողովրդավարական փոփոխություններից հետո 1995 թվականին «Բալկանտուրիստը» սեփականաշնորհվեց Բալկանյան տուրիստական հոլդինգի կողմից։ 2008 թվականի դրությամբ այն առաջարկում է արձակուրդներ Բուլղարիայում և արտերկրի ավելի քան 35 ուղղություններով։ Ընկերությանն են պատկանում Վառնայի Grand Hotel, Սև ծովի ափին գտնվող Lebed, Rubin, Delfin, Delfin Marina, Paradise Beach և International հյուրանոցները, Ռիլա (Rila) հյուրանոցը Բորովեցում, Arbanasi Palace և Grand Hotel Bulgaria հյուրանոցները Սոֆիայում։


== Ծանոթագրություններ ==


== Գրականություն ==
«“Балкантурист” очаква 22% повече туристи през 2008 г.» (Bulgarian)։ Монитор, MyHoliday.bg։ Վերցված է 2008-09-06 
Благов Крум (2008-01-08)։ «Плащаме борч с чехкини на плажа» (Bulgarian)։ Standart (newspaper)։ Արխիվացված է օրիգինալից 2009-03-07-ին։ Վերցված է 2008-09-06  


== Արտաքին հղումներ ==
Պաշտոնական կայք Archived 2010-02-09 at the Wayback Machine.
Պուինեյրու Պարանաենսիի հյուսիսային մարզ

Պուինեյրու Պարանաենսիի հյուսիս (պորտ.՝ Mesorregião do Norte Pioneiro Paranaense), վարչական մեզոշրջան Բրազիլիայում, մտնում է Պառանա նահանգի մեջ։ Բնակչությունը կազմում է 542 910 մարդ 2006 թվականի տվյալով։ Զբաղեցված տարածքը 15 726,675 կմ²։ Բնակչության խտությունը 34,5 մարդ/կմ²։


== Վիճակագրություն ==
Համախառն ներքին արտադրանքը կազմել է 3 834 173 933,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 020,19 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,739
Պտղոմեոս XIV

Պտղոմեոս XIV (հունարեն՝ Πτολεμαίος ΙΔ΄, Ptolemaĩos) կամ Պտղոմեոս XIV Թեոս Ֆիլոպատոր II, Եգիպտոսի փարավոն, որն ապրել է մ․թ․ա․ 60/59-44 թվականներին և Եգիպտոսը կառավարել մ․թ․ա․ 47-44 թվականներին։ Նա Պտղոմեոս XII Աուլետեսի որդին է և Պտղոմեոսյան հարստության ներկայացուցիչներից մեկը։


== Կենսագրություն ==
Ավագ եղբոր՝ Պտղոմեոս XIII-ի մահից հետո՝ մ․թ․ա․ 47 թվականի հունվարի 13-ին, ըստ վերջինիս կտակի՝ Պտղոմեոս XIV-ը հռչակվել է Եգիպտոսի փարավոն և համակառավարիչ՝ իր ավագ քրոջ՝ Կլեոպատրայի հետ համատեղ։ Նա մոտ 12 տարեկան էր, երբ ժառանգեց Եգիպտոսի գահը։ Նա և իր ավագ քույրը՝ Կլեոպատրան, ամուսնացել են, սակայն Կլեոպատրան շարունակել է սիրային հարաբերությունների մեջ մնալ Հռոմի դիկտատոր Հուլիոս Կեսարի հետ։ Համարվում է, որ Պտղոմեոսը կառավարել է միայն ձևական, քանի որ դա էին ենթադրում եգիպտական սովորույթները, սակայն իրական իշխանությունը կենտրոնացված է եղել իր քույր Կլեոպատրայի ձեռքում։
Մ․թ․ա․ 44 թվականի մարտի 15-ին մի շարք դավադիրների կողմից, որոնց թվում ամենանշանավորն էին Մարկոս Յունիոս Բրուտոսը և Գայոս Կասսիոս Լոնգինուսը, Հռոմում սպանվել է Կեսարը։ Շուտով սպանվում է նաև Պտղոմեոսը։ Նրա կենդանության մասին վերջին հիշատակությունը վերաբերվում է մ․թ․ա․ 44 թվականի հուլիսի 26-ին։ Ենթադրվում, սակայն դեռևս անորոշ է մնում այն կարծիքը, որ Կլեոպատրան իր եղբորը թունավորել է ընձախոտով։ Դրանից հետո իր որդուն՝ Պտղոմեոս XV Կեսարիոնին, Կլեոպատրան մ․թ․ա․ 44 թվականի սեպտեմբերի 2-ին դարձնում է Եգիպտոսի փարավոն և համակառավարիչ։


== Տոհմածառ ==


== Ծանոթագրություններ ==


== Արտաքին հղումներ ==
Ptolemy XIV Theos Philopator II entry in historical sourcebook by Mahlon H. Smith
(1922) Զուլու

(1922) Զուլու (անգլ.՝ Zulu), աստերոիդ աստերոիդների գոտու արտաքին մասում։ Հայտնաբերվել է 1949 թվականի ապրիլի 25-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 3,236686 ա. մ., առավելագույնը մոտենում է 1,6807 ա. մ. հեռավորության վրա և հեռանում 4,7927 ա. մ., իսկ Երկրի ուղեծրին Զուլու աստերոիդը նվազագույնը մոտենում է 0,7198 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2126,91 երկրային օրվա ընթացքում, իր ուղեծրով շարժվելով միջինում 0,16926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 35,42° անկյուն։
Զուլու աստերոիդը պատկանում է Գրիքուայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,1 - 3,27 ա. մ. միջակայքում ընկած մեծ կիսաառանցքներով, և ոչ քիչ քան 0,35 էքսցենտրիսիտետ։ Այս ընտանիքի աստերոիդները ունեն են Յուպիտերի հետ 2:1 ուղեծրային ռեզոնանս։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1922) Զուլու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուտակովո (գյուղ, Պերեսլավսկի շրջան)

Բուտակովո (ռուս.՝ Бутаково), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովա Բրազիլանդիա

Նովա Բրազիլանդիա (պորտ.՝ Nova Brasilândia), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Պարանատինգայի գավառի կազմի մեջ։ Բնակչությունը կազմում է 4606 մարդ՝ 2006 թվականի տվյալներով։ Գրավում է 3 266,215 կմ² տարածք։ Բնակչության խտությունը՝ 1,4 մարդ/կմ²։


== Պատմություն ==
Քաղաքը հիմնադրվել է 1980 թվականի հունիսի 20-ին։


== Վիճակագրություն ==
Համախառն ներքին արտադրանքը կազմել է 26.727.034,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմել է 5.192,74 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,710 (տվյալները ՄԱԿ-ի զարգացման ծրագրի)։


== Ծանոթագրություններ ==
Big Girls Don’t Cry

«Big Girls Don’t Cry», փոփ ոճի երգ՝ գրված և կատարված ամերիկացի երգչուհի և երգերի հեղինակ Ֆերգիի կողմից։ Դարձել է նրա դեբյուտային The Dutchess (2006) ալբոմի չորրորդ սինգլը և նրա 3-րդ հիթը, որ գլխավորել է Billboard Hot 100 (ԱՄՆ) հիթ-շքերթը 2007 թվականին։ Երգչուհին այդ երգի համար 2008 թվականի փետրվարի 10-ի ստացել է «Գրեմմի» լավագույն կանացի փոփ-կատարում անվանակարգում։ Երգը Billboard: All-Time Hot 100 Top Songs հիթ-շքերում զբաղեցրել է 89-րդ հորիզոնականը և 2009 թվականին զբաղեցրել է 13-րդը տեղը տասնամյակի կոմերցիոն ամենահաջողակ երգերի ցանկում, որ կազմվել էր Billboard-ի կողմից (Hot 100 Songs of the Decade)-ի տվյալներով։ Երգը դարձել է 8-րդը տասնամյակի փոփ-երգերի (Mainstream Top 40) հիթ-շքերթում։


== Պատմություն ==
Երգը ունեցել է համաշխարհային հաջողություններ՝ գլխավորելով շատ երկրների (այդ թվում նաև Ավստրալիա, Ավստրիա, Բրազիլիա, Իռլանդիա, Կանադա, Մեքսիկա, Նոր Զելանդիա, Ռումինիա, ԱՄՆ, Խորվաթիա) հիթ-շքերթները։ Մեծ Բրիտանիայում երգը եղել է № 2-ը՝ զիջելով Ռիհաննայի՝ 10 շաբաթ հիթ-շքերթը գլխավորած «Umbrella» սինգլին, բայց 23 շաբաթ մնացել է UK Singles Chart հիթ-շքերթի թոփ 40-ում և 9 շաբաթ թոփ 10-ում։
Ֆերգին դարձել է ամերիկացի երկրորդ երգչուհին 2000-2009 թվականներին, ում միանգամից երեք սինգլ դարձան չարթփոփերներ Քրիստինա Ագիլերայից հետո, որը արել էր դա 1999-2000 ական թվականներին։ Բացի այդ, սինգլը գրավել է առաջին հորիզոնականը Billboard Pop 100, Pop 100 Airplay, Hot 100 Airplay և Hot Digital Songs հիթ-շքերթներում։ American Top 40 հիթ-շքերթում նա մնացել է 49 շաբաթ (26 շաբաթ լավագույն տասնյակում) և առաջատար 8 շաբաթ անընդմեջ։ «Big Girls Don’t Cry»-ը դարձել է Ֆերգիի առաջին հիթը Hot Adult Contemporary Tracks և Adult Top 40 հիթ-շքերթներում, որտեղ նա դարձել է առաջինը 52 կանանց մեջ։ Երգը եղել է շատ հաջողակ 2007 թվականի տվյալներով ԱՄՆ-ում՝ 21 շաբաթ մնալով հիթ-շքերթի Top-10-ում, ներառյալ 18 շաբաթ թոփ 5-ում։
«Big Girls Don’t Cry»-ի վաճառքը 2012 թվականի օգոստոսին կազմել է 3,833,000 օրինակ։
Տեսահոլովակում նկարահանվել է ամերիկացի դերասան Մայլո Էնթոնի Վենտիմիլյան։


== Երգացանկ ==
US CD and Download Single«Big Girls Don' Cry (Big Girls Remix)» — 3:55UK CD Single«Big Girls Don’t Cry» — 4:28
«Pedestal» — 3:23Australian CD Single«Big Girls Don’t Cry» — 4:28
«Pedestal» — 3:22
«Finally» (Live) — 3:50
«Big Girls Don’t Cry» (Music Video) — 5:08


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի բառերը (անգլ.) ՅուԹյուբում
Երաժշտական տեսահոլովակ ՅուԹյուբում
Անի Բատիկյան

Անի Բատիկյան (նոյեմբերի 22, 1982(1982-11-22), Երևան, Հայկական ԽՍՀ, ԽՍՀՄ), հայազգի ջութակահարուհի։


== Կրթություն ==
Անի Բատիկյանը 1998 թվականին ընդունվել է Երևանի Կոմիտասի անվան պետական կոնսերվատորիան` դառնալով այնտեղ սովորած ամենաերիտասարդ ուսանողներից մեկը։ Կոնսերվատորիան ավարտել է գերազանցության դիպլոմով։
2003 թվականին Անին ստացել է լրիվ կրթաթոշակ Երաժշտության թագավորական ակադեմիայում սովորելու համար։ Այնտեղ նա ստացել է DipRAM դիպլոմ, ինչպես նաև ջութակի հիասքանչ կատարման համար արժանացել գլխավոր մրցանակի։
Հետագայում ուսումը շարունակել է Կրեմոնայում (Իտալիա), որտեղ նրան դասավանդել է լեգենդար վիրտուոզ Սալվատորե Ակարդոն։
Տարբեր ժամանակներում նրա ուսուցիչներն են եղել Հենրիկ Սմբատյանը, Պիտեր Լիսսաուերը և Հու Կունը։ Նա նաև ցուցումներ է ստացել Թոմաս Բրանդիսից, Տիբոր Վարգայից, Պյեր Ամոյալից, Ցվի Ցեյտլինից և Սիլվիա Ռոզենբերգից։


== Ստեղծագործական գործունեությունը ==
Անին համերգներով հանդես է եկել Էդինբուրգի «Usher Hall», Օքսֆորդի «Sheldonlan Theatre», Տորոնտոյի «Glenn Gould Studio» բեմերում և Լոնդոնի «St'Martin-in-the-Fields և St. John Smith» հրապարակում։ Որպես մենակատար նա հանդես է եկել Տորոնտոյի, Օքսֆորդի, Հայաստանի ազգային կամերային, Շվեդիայի Կատրինհոլմ սիմֆոնիկ և Գլազգոյի կամերային նվագախմբերի հետ։
Որպես Dewar մրցանակակիր, նա ելույթ է ունեցել Շոտլանդիայի խորհրդարանում անցկացվող The Dewar Arts Awards մրցանակաբաշխության հինգերորդ հոբելյանական համերգին։
2007-2012 թթ. Անին ջութակի դասեր է անցկացրել Շոտլանդիայի թագավորական երաժշտական և դրամատիկական ակադեմիայում։
Անի Բատիկյանը մասնակցել է «Music Alp» փառատոնին Ֆրանսիայում, Լևոն Չիլինգարյանի փառատոնին Հայաստանում, Շլեզվիգ-Հոլշտեյն փառատոնին Գերմանիայում և Լոզանի երաժշտական փառատոնին Շվեյցարիայում։
Անին ձայնագրել է «My Favorite Encore» անվանումով ձայնասկավառակ, որում ընդգրկված են հայտնի գործեր, այդ թվում՝ հայ հեղինակների երեք ստեղծագործություն՝ Արամ Խաչատրյանի «Պար N1», Կոմիտասի «Կռունկը» և Էդուարդ Բաղդասարյանի «Ռապսոդիան»։


== Անձնական կյանքը ==
Անի Բատիկյանը ներկայումս բնակվում է Մեծ Բրիտանիայի Բրայթոն քաղաքում։ Ամուսնացած է, ունի մեկ դուստր։


== Մրցանակները և պարգևները ==
Անի Բատիկյանը արժանացել է բազմաթիվ մրցանակների և պարգևների։

Hilda Bailey Prize
David Knox Memorial Prize
Dunbar-Gerber Prize
Mabel Glover String Quartet Prize
Governors’ Prize for Chamber Music
Wilfred Parry Prize
Marjorie Hayward Prize
Dewar Arts Award prize


== Ծանոթագրություններ ==


== Արտաքին հղումներ ==
Պաշտոնական կայք Archived 2017-07-26 at the Wayback Machine.
Թոմաս Մորան

Թոմաս Մորան (անգլ.՝ Thomas Moran, փետրվարի 12, 1837(1837-02-12), Բոլթոն, Մեծ Մանչեսթեր, Միացյալ Թագավորություն - օգոստոսի 25, 1926(1926-08-25), Սանտա Բարբարա, Կալիֆոռնիա, ԱՄՆ), բրիտանական ծագմամբ ամերիկացի բնանկարիչ, նկարչական Հուդզոն գետի դպրոցի նշանակալի ներկայացուցիչներից մեկը, ում ստեղծագործությունների գերակշիռ մասը նվիրված է Ժայռոտ լեռների պատկերմանը։


== Կենսագրություն ==
Մորանների ընտանիքը՝ 1844 թվականին արտագաղթել են Անգլիայից և բնակություն հաստատել Պենսիլվանիա նահանգում։ Նկարչի կարիերան սկսել է դեռահասության տարիքում՝ Ֆիլադելֆիայի ֆիրմաներից մեկում, որպես փայտի վրա փորագրող Scattergood & Telfer: Երկու տարի այնտեղ սովորելուց հետո սկսեց ստեղծել սեփական աշխատանքներ՝ նկարազարդումներով և ջրաներկերով, իսկ 1860-ական թվականներին սկսեց ստեղծել բնանկարներով վիմագրություններ Մեծ լճերի շուրջ։ 1862 թվականին՝ Անգլիայում սովորելու ժամանակ, Մորանը ծանոթանում է ՈՒիլյամ Թյորների աշխատանքներին և Մորանի վրա մեծ ազդեցություն է թողնում Թյորների մոտեցումը ծաղիկների և բնանկարների ընտրությունը։ 
1870-ական և 1880-ական թվականներին բազմաթիվ ամսագրերում հայտնվեցին Մորանի փորագրությունները։
Թ. Մորանն ամուսնացած էր շոտլանդուհի՝ Մերի Նիմմո Մորանի հետ (1842-1899), ով նույնպես նկարիչ-բնանկարչուհի էր, բացի այդ նա ստեղծում էր փորագրություններ՝ խծագծման մեթոդով։ Նրանք ունեին երկու աղջիկ և մեկ տղա։ Թոմասի եղբայրներ՝ Էդվարդ Մորանը և Փիթեր Մորանը նույնպես անվանի նկարիչներ էին։
Մորանի ստեղծած բնանկարները հատկապես մեծ դեր ունեցան Ելլոուսթոնի ազգային զբոսայգում։
Ամերիկացի ֆինանսիստ Ջեյմս Կուկի խնդրանքով, Մորանը՝ Խեյդենի գլխավորությամբ, մասնակցեց երկրաբանների խմբի աշխատանքին, որը 1871 թվականին հետազոտում էր Յելլոուսթոնի մարզը։ Նրա նկարելը և լուսանկարները, որոնք կատարում էր այլ անդամ արշավախմբից՝ հայտնի լուսանկարիչ ՈՒիլյամ Հենրի Ջեքսոնն էր, ազգային հետաքրքրություն առաջացրեցին, որով 1916 թվականին ԱՄՆ-ի քաղաք Կոնգրեսում Յելլոուսթոնը միացավ ազգային զբոսայգիների համակարգին։
Ի պատիվ Մորանի՝ Գրանդ Տիտոնի ազգային զբոսայգու սարն անվանվել է Մորան։


== Պատկերասրահ ==

		
		
		


== Ծանոթագրություններ ==


== Գրականություն ==
Wilkins Thurman, Hinkley Caroline L, Goetzmann William H. (1998)։ Thomas Moran: Artist of the Mountains։ University of Oklahoma Press։ ISBN 9780806130408 


== Արտաքին հղումներ ==
The United States National Gallery of Art page on Thomas Moran Archived 2005-11-27 at the Wayback Machine. (անգլ.)
Gallery of Moran’s Paintings Archived 2011-06-12 at the Wayback Machine. (անգլ.)
Hundreds of images by Thomas Moran and more (անգլ.)
Սեփական կարծիք

«Սեփական կարծիք» (ռուս.՝ «Собственное мнение»), խորհրդային գունավոր գեղարվեստական ֆիլմ, որը նկարահանել է ռեժիսոր Յուլի Կարասիկը 1977 թվականին «Մոսֆիլմ» կինոստուդիայում։
Ֆիլմի պրեմիերան տեղի է ունեցել 1977 թվականի հոկտեմբերի 28-ին։ Այն ԽՍՀՄ-ում դիտել է 13 100 000 հանդիսատես։


== Սյուժե ==
Գործարանի հրավիրված երիտասարդ մասնագետները՝ հոգեբան Պետրովը, որը գավառական ծաումով եռանդուն երիտասարդ է ու ինքնուրույն  է կյանք մտել, և սոցիոլոգ Բուրցևան, որը նախկինում անձնական դրամա վերապրած երիտասարդ կին է, ուսումնասիրում են խնդիրը, թե ինչու են փորձառու, նախաձեռնող աշխատողները հաճախ ազատվում գործարանից և տեղափոխվում քաղաքի այլ գործարաններ։
Կուսկոմիտեի քարտուղար Կոնստանտին Կոնստանտինովի օգնությամբ պատճառների և հանգամանքների ուսումնասիրությունից հետո նրանք ներկայացնում են արդյունքները և վարչակազմին համոզում սեփական սոցիոլոգիական լաբորատորիա ունենալու անհրաժեշտության մեջ... Ֆիլմում արտադրական թեմաները միահյուսվում են անձնական հարաբերությունների հետ։


== Դերերում ==
Վլադիմիր Մենշով – Միխայիլ Պետրովիչ Պետրով, հոգեբան
Լյուդմիլա Չուրսինա – Օլգա Անդրեևնա Բուրցևա, սոցիոլոգ
Ալեքսանդր Լազարև – Կոնստանտինով, կուսկոմի քարտուղար
Եվգենի Կարելսկիխ – Պավել Սերգեևիչ Պրոկոպենկո, նախապատրաստական արտադրամասի պետ
Ելենա Պրոկլովա – Տատյանա Յոլկինա, գործարանի աշխատակից
Նինա Ուրգանտ – Օլիմպիադա Վասիլևնա, Տատյանայի մայրը
Պավել Պանկով – Իվան Ստեպանովիչ Բասով, գործարանի տնօրեն
Եվգենյա Խանաևա – Լյուդմիլա Իվանովնա, կադրերի բաժնի պետ
Եվգենի Բուրենկով – Պյոտր Սամսոնով, 4-րդ տեղամասի վարպետ
Վալերի Խլևինսկի – Ֆեոդոր Ուվարով, Տատյանայի փեսացուն
Իրինա Բունինա – Բոդրենկովա, հավաքման արտադրամասի աշխատող


== Նկարահանող խումբ ==
Սցենարի հեղինակ՝ Վալենտին Չեռնիխ
Բեմադրող ռեժիսոր՝ Յուլյա Կարասիկ
Բեմադրող օպերատոր՝ Անատոլի Կուզնեցով
Կոմպոզիտոր՝ Բորիս Չայկովսկի
Բեմադրող նկարիչ՝ Բորիս Բլանկ


== Ծանոթագրություններ ==
Տիվդիյա

Տիվդիյա (ռուս.՝ Тивдия), գյուղ Ռուսաստանի Կարելիայի հանրապետության Կոնդոպոժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուուռկյուլա (գյուղ, Մյառյամաա շրջան)

Անվան այլ կիրառումների համար տե՛ս՝ ՍուուռկյուլաՍուուռկյուլա (էստ․՝ Suurküla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ոսկեանց

Ոսկեանց, Ծիրանյաց (Կարգաբազարի) լեռնաշղթայի գագաթը Հայկական լեռնաշխարհում (այժմ՝ Թուրքիայի տարածքում, Կարասու (Արևմտյան Եփրատ) և Սիվրիդերե գետերի ակունքների մոտ։ Բարձրությունը 3133 մետր է։ Կազմված է անդեզիտներից և դացիտներից։ Ծածկված է լեռնամարգագետնային բուսականությամբ։
Նովոսելսկոե (գյուղ, Լեբեդինի շրջան)

Անվան այլ կիրառումների համար տե՛ս՝ ՆովոսելսկոեՆովոսելսկոե (ուկրաիներեն՝ Новосільське), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Նովոսելսկոե գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորեզ

Կորեզ (ֆրանսերեն` Correze), դեպարտամենտ Ֆրանսիայի կենտրոնական մասում։ 

Կորեզ դեպարտամենտի կարգային թիվն է՝ 19։


== Պատմություն ==
Կորեզը 1790 թ. մարտի 4-ին Ֆրանսիական հեղափոխության ժամանակ կազմավորված 83 սկզբնական դեպարտամենտներից մեկն է։ Նրա մեջ է մտնում նախկին Լիմուզեն գավառի մի մասը։


== Աշխարհագրություն ==
Կորեզի մեջ է մտնում նախկին Լիմուզեն գավառի մի մասը։ Նրան շրջապատում են Կրյոզ, Վերին Վյեն, Կանտալ, Պյուի-դը-Դոմ, Լո և Դորդոն դեպարտամենտները։


== Զբոսաշրջություն ==

		
		
		


== Կորեզում ծնված նշանավոր մարդիկ ==
Բերնար դը Վենտադուր (1135–1195), նշանավոր տրուբադուր, ծնվել է Վենտադուր դղյակում;
Կլիմենտ VI պապ (1291–1352), 198-րդ պապը, ծնված` Պիեռ Ռոժե, Ռոզե դ'Էգլետոնում;
Ինոկենտ VI (1295–1362), 199-րդ պապը, ծնված՝ Էթյեն Օբեր, Բեյսակում;
Գրեգոր XI (1329–1378), 201-րդ և վերջին ֆրանսիացի պապը, ծնված՝ Պյեռ Ռոժե դը Բոֆոր, Ռոզե դ'Էգլետոնում;
Գիյոմ Դյուբուա (1656–1723), կարդինալ և պետական գործիչ, Ֆրանսիայի վարչապետ;
Էժեն Ֆրեյսինե (1879–1962), կոնստրուկտոր, նախալարված բետոն ստեղծողը;
Ժակ Շիրակ (1932– ), Ֆրանսիայի վարչապետ (1974–1976 և 1986–1988), Փարիզի քաղաքագլուխ (1977–1995) և Ֆրանսիայի Հանրապետության 22-րդ նախագահը (1995–2007);
Բերնադետ Շիրակ (1933– ),
Ֆրանսուա Օլանդ (1954– ), Թյուլի քաղաքագլուխ (2001–2008), Ֆրանսիայի սոցիալիստական կուսակցության առաջնորդ (1997–2008), Ֆրանսիայի Հանրապետության 24-րդ և ներկայիս նախագահ (2012–-ից)։


== Արտաքին հղումներ ==
Պաշտոնական կայք
Իգոր Ռյուրիկովիչ

Իգոր (հնարավոր է՝ Ingvar, մոտ 878 - 945), եղել է Կիևյան Ռուսիայի մեծ իշխան 912-945 թվականներին։ Պատմության մեջ հայտնի է որպես վարյագների միապետ Ռյուրիկի որդի (ուսումնասիրողներից ոմանք կասկածի տակ են դնում նրա՝ Ռյուրիկի որդին լինելը)։ Իգորը առաջին ռուս իշխանն է, ով նշվել է բյուզանդական (հուն․՝ 'Ιγγωρ) և արևմտյան աղբյուրներում (լատ.՝ Inger)։


== Ընտանիքը ==
Հայրը - Ռյուրիկ՝ տոհմի նահապետը
Մայրը - Եֆանդա
Կինը - Օլգա իշխանուհի (902—969), ամուսնացել են 913 թվականին
Ավագ որդին - Սվյատոսլավ
Կրտսեր որդին - Վլադիսլավ (? —971)
Դուստրը՝ Պրեդսլավա


== Ծանոթագրություններ ==


== Գրականություն ==
Новгородская первая летопись старшего и младшего изводов. — М.-Л.: «Издательство АН СССР», 1950. — 659 с. //«Ізборник». Історія України IX—XVIII.
Мельникова Е. А. Игорь // Древняя Русь в средневековом мире (энциклопедия)/ Под ред. Е. А. Мельниковой, В. Я. Петрухина. — 2-е изд. — М.: Ладомир, 2017. — С. 313—314.
Ипатьевский список «Повести временных лет»//«Ізборник». Історія України IX—XVIII
Фехнер М. В. Наконечник ножен меча из кургана близ Коростеня // Советская археология. 1982. № 4.
Վագրի աչք (միներալ)

Վագրի աչք, հիմնական բաղադրիչը՝ սիլիցիումի երկօքսիդ (SiO2), գունավորումը պայմանավորված է հիմնականում երկաթի օքսիդով (Fe2O3), ոսկեգույնից մինչև կարմրադարչնագույն մետամորֆ ապար՝ մետաքսի փայլով, ցուցաբերում է լուսային խաղ։ Խտությունը տատանվում է 2.64-2.71 սահմանում։ Լինելով քվարցի տարատեսակ վագրի աչք և կապույտ գույնի բազեի աչք՝ միներալները իրենց մատաքսի փայլը ստանում են քվարցի բյուրեղների զուգահեռ սերտաճումների և ամֆիբոլների փոփոխված մանրաթելերի շնորհիվ։


== Վագրի աչքի այլ տեսակներ, հանքեր ==
Երկաթե վագրը ձևափոխված քար է, որը հիմնականում բաղկացած է վագրի աչքից, կարմիր յաշմայից և սև հեմատիտից։ Գույների ալիքաձև կոնտրաստ զոլերը և փայլը ստեղծում են գրավիչ մոտիվներ և հիմնականում օգտագործվում են ոսկերչության մեջ։ Երկաթե վագրը տարածված դեկորատիվ քար է, որն օգտագործվում է ամենատարբեր ոլորտներում՝ սկսած ուլունքներից, վերջացրած դանակի բռնակոթերով։ Արդյունահանվում է հիմնականում Հարավային Աֆրիկայում, Արևմտյան Ավստրալիայում, Բիրմայում, Հնդկաստանում, Նամիբիայում, ԱՄՆ-ում, Բրազիլիայում, Կանադայում, Չինաստանում, Կորեայում և Իսպանիայում։
ԱՄՆ Արիզոնա և Կալիֆոռնիա նահանգներում սերպենտինի նստվածքներում ժամանակ առ ժամանակ հայտնաբերվում է կատվի աչք միներալը՝ քրիզոլիտի թելիկներով։ Դրանք արդյունահանվում ու վաճառվում են որպես «Արիզոնայի վագրի աչք» և «Կալիֆոռնիայի վագրի աչք»։ Իսկ անորակ խալցեդոնը, որը պարունակում է ամֆիբոլային թելիկներ, գովազդում են որպես Նամիբիայից և Չինաստանից բերված վագրի աչք։
Որոշ երկրներում համարում են, որ այս քարը քշում է չար աչքը։


== Մշակման փուլեր, նմանակումներ ==
Սովարաբար ակնեղենը ձևավորում են կաբոշոնի տեսքով, որպեսզի առավելագույնս ցուցադրվի նրանց գրավչությունը։ Կարմիր քարերը սկզբում զգուշորեն ենթարկում են ջերմային մշակման։ Մուգ քարերի գույնը արհեստականորեն բացում են ազոտական թթվի օգնությամբ (HNO3):
Մեղրագույն քարերն օգտագործվում են քրիզոբերիլի ավելի արժեքավոր քարերի ընդօրինակման համար, օրինակ՝ կատվի աչք, բայց նմանությունը այդքան էլ համոզիչ չէ։ Արհեստական թելապակին վագրի աչքի սովարական նմանակումն է, որն արտադրվում է գույների լայն տեսականիով։


== Ծանոթագրություններ ==


== Արտաքին հղումներ ==
New interpretation of the origin of tiger's-eye: Comment and Reply
Ալպենզիա

Ալպենզիա, առողջարան, երկու միջազգային լեռնադահուկային հանգստավայրերից առաջինն է (երկրորդը Մուջուն է)։ Այն գտնվում է Դեկվալյոն–մյոն գյուղական համայնքի տարածքում՝ Պհյունչխան գավառում։ Ալպենզիայում կա 6 արահետ՝ նախատեսված դահուկներով և ձյունատախտակով սահքի համար, աշխատում է մինչև 1,4 կմ (0,87 մղոն) երկարությամբ, նախատեսված է սկսնակների և վարպետ դահուկորդների համար, տարածքը նախատեսված է նաև ձյունատախտակորդների համար։ Առողջարանը բաց է ամբողջ տարին։ Ալպենզիայի ցատկահարթակից ցատկելու մարզադաշտը գտնվում է առողջարանի ծայրամասում և այն նախատեսված է լեռնադահուկային մրցույթների և 2018 թվականի ձմեռային օլիմպիական խաղերի համար։


== Պատմություն ==
Առողջարանի կառուցման որոշումը ընդունվել է 2003 թվականին, որը Կանվոնդո նահանգում կազմակերպելիք ձմեռային օլիմպիական խաղերի համար։ Առողջարանի կառուցումն ավարտվել է 2011 թվականին։ 2012 թվականին հայտարարվեց, որ հանգստավայրը սնանկացել է՝ մեկ տարում կուտակելով կազմել է 55 մլն ԱՄՆ դոլլարի պարտք։ Այս ամենը հերքեց POCOG-ի Քիմ Ջին-Սունոմը։ 2013 թվականին Ալպենզիան այն վայրերից մեկն էր, որտեղ պաշտոնական անցկացվելու են ձմեռային օլիմպիական խաղերը
։


== 2018 թվականի ձմեռային օլիմպիական խաղեր ==
Ալպենզիան լինելու է այն վայրը, որտեղ բացօթյա միջոցառումների շրջանակներում տեղի է ունենալու 2018 թվականի ձմեռային օլիմպիական խաղերը։
Ալպենզիայում տեղակայված են լինելու հետևյալ օբյեկտները՝

Հվենգե օլիմպիական պուրակ՝ բացման և փակման արարողություն,
«Ալպենզիայի» ցատկահարթակի պուրակ՝ ցատկեր ցատկահարթակից, դահուկային երկամարտ,
«Ալպենզիայի» դահուկամրցույթի և բիաթլոնի կենտրոն,որտեղ անցկացվել է 2009 թվականի բիաթլոնի առաջնությունը՝ բիաթլոն, դահուկային մրցույթներ, դահուկային երկամարտ,
«Ալպենզիայի» հարթահատակ սպորտի տեսակների կենտրոն՝ դահուկային սպորտ, բոբսլեյ և սկելետոն,
Յոնփյոն՝ լեռնադահուկային սպորտ (հսկա սլալոմ, սլալոմ)։


== Ծանոթագրություններ ==


== Արտաքին հղումներ ==
http://www.alpensiaresort.co.kr/index.gdc Ալպենզիա. պաշտոնական կայք
Ուայթսայդ շրջան (Իլինոյս)

Ուայթսայդ շրջան (անգլ.՝ Whiteside County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.774 կմ² է, բնակչությունը՝ 58.498 մարդ (2010 թ. տվյալներով)։ Շրջկենտրոնն է Մորիսոն բնակավայրը։ Կազմավորվել է 1836 թ.։
Ֆլորենտինո Պերես

Ֆլորենտինո Պերես Ռոդրիգես (իսպ.՝ Florentino Pérez Rodríguez, մարտի 8, 1947(1947-03-08), Մադրիդ, Իսպանիա), իսպանացի բիզնեսմեն և Ռեալ Մադրիդի ներկայիս նախագահը։


== Կենսագրություն ==
Ֆլորենտինո Պերեսը ծնվել է 1947 թվականի մարտի 8-ին Մադրիդում։ Ավարտել է Մադրիդի պոլիտեխնիկական համալսարանի ճանապարհաշինական բաժինը։ 1970 թվականից զբաղեցրել է Մադրիդի ճանապարհաշինական ընկերության գլխավոր տնօրենի պաշտոնը։
1980-ական թվականներին եղել է Մադրիդի ճանապարհային ենթակառուցվացքների գլխավոր տնօրեն և գյուղատնտեսական զարգացման փոխնախարար։ 1991 թվականից եղել է ֆրանսիական SAE շինարարական ընկերության վարչակազմի անդամ: 1993 թվականին գլխավորել է շինարարական OCP ընկերությունը, 1997 թվականին՝ շինարարական ACS ընկերությունը։
1994 թվականին մասնակցել է «Ռեալի» նախագահական ընտրություններին, բայց պարտվել է Ռոման Մենդեսին։
2000 թվականի հուլիսի 17-ին ընտրվել է «Ռեալի» նախագահ՝ 3167 ձայնի տարբերությամբ հաղթելով Լորենսո Սանսոին։ 2006 թվականին երկու պարտություններից հետո չեմպիոնների լիգայում Արսենալից՝ 1-0 և իսպանիայի առաջնությունում Մալորկիից՝ 2-1 Պերեսը հրաժարական տվեց։
2009 թվականին Պերեսը նորից դարձել է նախագահ, բայց այս անգամ առանց ընտրությունների՝ մրցակիցների բացակայության պատճառով, բայց ետ չի կանգնել իր «գալակտիկոս» ստեղծելու մտքից և իր նախագահության 2-րդ ամսում կատարել է մի շարք թանկ տռանսֆեռներ՝ գնելով Կակաին, Կրիշտիանու Ռունալդուին, Կարիմ Բենզեմային և Խաբի Ալոնսոին։


== Անձնական կյանք ==
Պերեսն ունի երեք երեխա: 2012 թվականի մայիսին մահացել է նրա կինը՝ Մարիա Անխելես Սանդովալը։


== Ծանոթագրություններ ==


== Արտաքին հղումներ ==
Դիզայներ «գալակտիկոս» Archived 2013-10-23 at the Wayback Machine.(ռուս.)
Մալհեր շրջան (Օրեգոն)

Մալհեր շրջան (անգլ.՝ Malheur County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 25.610 կմ² է, բնակչությունը՝ 31.313 մարդ (2010 թ. տվյալներով)։ Շրջկենտրոնն է Վեյլ բնակավայրը։ Կազմավորվել է 1887 թ.։
Ինտս Դալդերիս

Ինտս Դալդերիս (լատիշերեն՝ Ints Dālderis, փետրվարի 10, 1971(1971-02-10), Յուրմալա, Լատվիական ԽՍՀ, ԽՍՀՄ), լատվիացի երաժիշտ և քաղաքական գործիչ, սկզբում՝ Լատվիայի ժողովրդական կուսակցության, ապա՝ «Նոր դարաշրջան» կուսակցության, այնուհետև՝ «Միասնության» և, վերջում՝ «Շարժում՝ հանո՛ւն»-ի անդամ։ 2009 թվականի մարտի 12-ից մինչև 2010 թվականի նոյեմբերի 3-ը եղել է Լատվիայի մշակույթի նախարարը։


== Կենսագրություն ==
1990-1995 թվականներին սովորել է Լատվիայի Յազեպս Վիտոլսի անվան երաժշտական ակադեմիայում։ 1999-ից աշխատել է Լատվիայի ազգային սիմֆոնիկ նվագախմբում, ինչպես նաև՝ լատվիական ազգային օպերայում և Լիեպայայի սիմֆոնիկ նվագախմբում։ 2005-2006 թվականներին եղել է լատվիական ազգային օպերայի տնօրենը, միաժամանակ սկսել է դասավանդել Լատվիայի երաժշտական ակադեմիայում։ 2006-ից 2008 թվականներին եղել է մշակույթի գծով ազգային խորհրդի անդամ։ 2006-2009 թվականներին գլխավորել է Լատվիայի ազգային սիմֆոնիկ նվագախումբը։
2009 թվականի մարտի 12-ին ստանձնել է Լատվիայի մշակույթի նախարարի պաշտոնը՝ ժողովրդական կուսակցության քվեով։ 2010 թվականի մարտի 19-ին, այն բանից հետո, երբ ժողովրդական կուսակցությունը հայտարարել է կառավարող կոալիցիայից իր դուրս գալու մասին, Դալդերիսն էլ հայտարարել է, որ դուրս է գալիս կուսակցությունից և մնում մշակույթի նախարար։ 2010 թվականի հունիսին անդամագրվել է «Նոր դարաշրջան» կուսակցությանը, որի անունից խորհրդարանական մանդատ է ստացել 2010 թվականի ընտրություններում։ 2010 թվականի նոյեմբերի 3-ին հրաժեշտ է տվել նախարարի պաշտոնին, բայց հաջորդ տարում նրան չի հաջողվել սեյմ՝ խորհրդարան անցնել։
Աշխատել է որպես երկրի նախագահի խորհրդական, իսկ 2013 թվականին տեղական ինքնակառավարման մարմինների ընտրություններում ընտրվել է Ռիգայի խորհրդի անդամ։ 2014 թվականի խորհրդանական ընտրություններում ընտրվել է 12-րդ գումարման սեյմի պատգամավոր՝ «Միասնություն» կուսակցության ցուցակով։ 2017 թվականին միացել է Դանիելս Պավլուտսի հիմնած Kustība Par!,(«Շարժում՝ հանո՛ւն») խմբավորմանը։


== Գրականություն ==
«Արխիվացված պատճենը»։ Արխիվացված է օրիգինալից 2010-05-28-ին։ Վերցված է 2019-05-18  


== Արտաքին հղումներ ==


== Ծանոթագրություններ ==
Բջնակի լեռնանցք

Բջնակի լեռնանցք, լեռնանցք Նախիջևանում՝ Բջնակում։ Այն գտնվում է Շահապոնք գյուղի հյուսիսային մասում՝ 5-6 կմ հեռավորության վրա։ Բջնակը Վայքի լեռնաշղթայի լեռնանցք է։ Նախիջևանից Սյունիք ընկած առևտրական և տրանզիտային ճանապարհը անցնում է Բջնակի լեռնանցքով։ Այն համարվում է դյուրանցանելի լեռնանցք և 2350 մ բարձր է ծովի մակարդակից։


== Ծանոթագրություններ ==
Օրիոլո

Օրիոլո (իտալերեն՝ Oriolo), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2885 մարդ, բնակչության խտությունը կազմում է 35 մարդ/կմ²։ Զբաղեցնում է 83 կմ² մակերես տարածք։ Փոստային ինդեքսն է՝ 87073։ Հեռախոսային կոդը՝ (+39) 0981։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==